Алматы облысының оқу орындары жастарды жаңа мамандықтарға оқытады
DATE: 05:01, 02 Тамыз 2017 | GMT +5
TITLE: Алматы облысының оқу орындары жастарды жаңа мамандықтарға оқытады
URL: https://kaz.inform.kz/news/almaty-oblysynyn-oku-oryndary-zhastardy-zhana-mamandyktarga-okytady_a3050857/
META: DATE: 05:01, 02 Тамыз 2017 | GMT +5
TOTAL WORDS: 134
AUTHOR(S):
TEXT: Оқуға қабылдануға үміткерлер тізімін жергілікті жерлерде арнайы құрылған мобильдік топтар анықтауда. Бүгінгі күнге жұмысшы мамандықтарды дайындау бойынша 43 мамандықтың тізбесі әзірленіп, колледждер тізімі бекітілген. Облыстық білім басқармасының мәліметіне сүйенсек, өңірдегі техникалық және кәсіптік білім беру колледждеріне биылғы жаңа оқу жылында жалпы мемлекеттік білім беру тапсырысы негізінде облыстық бюджет есебінен 5600-ден астам адам қабылдау жоспарланып отыр. Соның 4500-ге жуығы жұмысшы мамандықтар бойынша оқытылатын болады. Колледждерде техникалық және технологиялық, ауыл шаруашылығы, құрылыс, қызмет көрсету салалары бойынша және басқа да бағытта мамандар даярланбақ. Сонымен қатар бірқатар колледждерде жаңа мамандықтар ашылды. Мәселен, олардың қатарында «Газ құбырларын пайдалану және жөндеу слесары», «Слесарь - вагондарды құраушы», «Ашыту процесінің операторы», «Сызушы», «Көкөніс тұздаушы», «Қаймағы алынбаған және ашымалы сүт өнімдерін жасау шебері» және басқа да бүгінгі еңбек нарығында сұранысқа ие мамандықтар бар. Бұл мақсатқа облыстық бюджеттен 90, 2 млн. теңге бөлініп отыр
